Π.Α.Σ. Πρέβεζας

Ο **Ποδοσφαιρικός Αθλητικός Σύλλογος Πρέβεζας 2016** είναι ελληνικό ποδοσφαιρικό σωματείο το οποίο εδρεύει στην Πρέβεζα. Επίσημα χρώματα του αποτελούν το κίτρινο και το μαύρο. Το επίσημο έμβλημα του είναι ο Ιππόκαμπος. Χρησιμοποιεί ως αγωνιστική έδρα το Δημοτικό Στάδιο Πρέβεζας «Αθανασία Τσουμελέκα» το οποίο έχει χωρητικότητα 1.600 θέσεων.

Την περίοδο 1997–1999 αγωνιζόταν στα επαγγελματικά πρωταθλήματα με την επωνυμία «**[[Ποδοσφαιρική Ανώνυμη Εταιρεία]] – Ποδοσφαιρικός Αθλητικός Σύλλογος Πρέβεζας – Πρεβέζης**» και με τον διακριτικό τίτλο «**[[Ποδοσφαιρική Ανώνυμη Εταιρεία|Π.Α.Ε.]] Π.Α.Σ. Πρέβεζα**». Από την αγωνιστική περίοδο 2025–2026 αγωνίζεται στο πρωτάθλημα της Α΄ Κατηγορίας Ε.Π.Σ. Πρέβεζας–Λευκάδας. Αποτελεί ένα από τα μεγαλύτερα ποδοσφαιρικά σωματεία στην Ήπειρο.

## Ιστορία
### Π.Α.Σ. Πρέβεζα (1963–2012)
Ο **Παμπρεβεζάνικος Αθλητικός Σύλλογος Πρέβεζα** ιδρύθηκε το 1963 από τη συγχώνευση της Α.Ε. Νικόπολης και της Α.Ε. Πρεβέζης, 2 ποδοσφαιρικών σωματείων του Νομού Πρέβεζας. Ο Π.Α.Σ. Πρέβεζα απέκτησε τον αριθμό μητρώου (Α.Μ.) της Ε.Π.Ο. 456 της Α.Ε. Νικόπολης.

Συμμετείχε στη Β΄ Εθνική Κατηγορία 1963–1964 στη θέση της Α.Ε. Νικόπολης. Συμμετείχε στον πρώτο όμιλο. Τερμάτισε στη 13η θέση και υποβιβάστηκε στα τοπικά. Τη σεζόν 1964–1965 τερμάτισε στη δεύτερη θέση της Α΄ Κατηγορίας Ε.Π.Σ. Ηπείρου 1964–1965 και ανέβηκε στη νεοσύστατη Ερασιτεχνική Β΄ Εθνική Κατηγορία. Τη σεζόν 1965–1966 συμμετείχε στον Β΄ όμιλο της Ερασιτεχνικής Β΄ Εθνικής Κατηγορίας 1965–1966 τερματίζοντας στην 6η θέση. Τη σεζόν 1966–1967 συμμετείχε ξανά στην Γ΄ Εθνική Κατηγορία 1966–1967. Συμμετείχε στον Β΄ υπό-όμιλο του Α΄ ομίλου. Τερμάτισε στην 5η θέση. Το πρωτάθλημα τελικά καταργήθηκε και ο Π.Α.Σ. Πρέβεζα επέστρεψε στο πρωτάθλημα της Ε.Π.Σ. Ηπείρου.

Τη σεζόν 1967–1968 κατέκτησε το πρωτάθλημα της Ε.Π.Σ. Ηπείρου και συμμετείχε στο Πρωτάθλημα Πρωταθλητριών Ε.Π.Σ. 1968 για την άνοδο στη Β΄ Εθνική Κατηγορία. Συμμετείχε στον νότιο όμιλο τερματίζοντας στην 7η θέση και δεν κατάφερε να κερδίσει την άνοδο. Τη σεζόν 1968–1969 τερμάτισε στη 2η θέση στο πρωτάθλημα της Ε.Π.Σ. Ηπείρου. Τελικά ανέβηκε στη Β΄ Εθνική Κατηγορία εξαιτίας της αναδιάρθρωσης και της αύξησης των ομάδων. Τη σεζόν 1969–1970 συμμετείχε ξανά στη Β΄ Εθνική Κατηγορία 1969–1970, στον πρώτο όμιλο. Τερμάτισε στη 17η θέση και υποβιβάστηκε στο πρωτάθλημα της Ε.Π.Σ. Ηπείρου.

Από το 1971 έως το 1974 συμμετείχε στα Πρωταθλήματα Πρωταθλητριών Ε.Π.Σ. αλλά χωρίς επιτυχία. Το 1977 συμμετείχε ξανά στο Πρωτάθλημα Πρωταθλητριών Ε.Π.Σ. 1977 αλλά χωρίς επιτυχία. Τελικά ανέβηκε στη νεοσύστατη Εθνική Ερασιτεχνική κατηγορία 1977–1978. Ο υποβιβασμός ήταν άμεσος όπως και ο εκ νέου προβιβασμός την επόμενη χρονιά. Τα επόμενα χρόνια αγωνίστηκε στην Γ΄ Εθνική Κατηγορία και στην Δ΄ Εθνική Κατηγορία πλην ελαχίστων εξαιρέσεων. Από το 1981 ανήκει στη δύναμη της Ε.Π.Σ. Πρέβεζας–Λευκάδας.

Την καλύτερη παρουσία του στο Κύπελλο Ελλάδας την έκανε την αγωνιστική περίοδο 2007–2008 φτάνοντας στη φάση των 16 της διοργάνωσης. Απέκλεισε εκτός έδρας τον Α.Σ. Αναγέννηση Γιαννιτσών με 0–0 και 2–4 στα πέναλτι, εντός έδρας τον Π.Σ. Καλαμάτα με 0–0 και 4–2 στα πέναλτι. Στη συνέχεια, έχασε εντός έδρας από τον Γ.Α.Σ. Βέροια με 1–2 αλλά τελικά κατακυρώθηκε υπέρ του Π.Α.Σ. Πρέβεζα με 3–0. Στην φάση των 16 έπαιξε εκτός έδρας με τον Α.Ο. Θρασύβουλος Φυλής και έχασε με 3–0.

Την αγωνιστική περίοδο 2011–2012, ο Π.Α.Σ. Πρέβεζα θα αγωνιζόταν στην Δ΄ Εθνική Κατηγορία 2011–2012, αλλά αποχώρησε από το πρωτάθλημα λόγω οικονομικών προβλημάτων.

### Α.Ο. Αγίου Θωμά Πρέβεζας (2012–2014)
Το 2012 ακολούθησε η συγχώνευση με τον Α.Ο. Αγίου Θωμά Πρέβεζας. Η ομάδα κατέκτησε το πρωτάθλημα της Α΄ Κατηγορίας Ε.Π.Σ. Πρέβεζας–Λευκάδας και συμμετείχε στο Πρωτάθλημα Πρωταθλητριών Ε.Π.Σ. 2013 όπου σήμαινε την άνοδο της ομάδας στην Γ΄ Εθνική Κατηγορία 2013–2014. Στην Γ΄ Εθνική Κατηγορία 2013–2014 αγωνιζόταν με την επωνυμία «**Αθλητικός Όμιλος Αγίου Θωμά Πρέβεζας**».

### Π.Σ. Πρέβεζας (2014–2016)
Στις 29 Αυγούστου 2014, μετά από έγκριση της Ε.Π.Ο., η ομάδα μετονομάστηκε σε «**Ποδοσφαιρικός Σύλλογος Πρέβεζας**». Την επωνυμία αυτή χρησιμοποιούσε μέχρι τη σεζόν 2015–2016 στα πρωταθλήματα της Ε.Π.Σ. Πρέβεζας–Λευκάδας όπου αγωνιζόταν. Τη σεζόν 2014–2015 ο Π.Σ. Πρέβεζας προκρίθηκε στα play off της Α΄ Κατηγορίας Ε.Π.Σ. Πρέβεζας–Λευκάδας 2014–2015. Νίκησε εκτός έδρας τον Α.Σ. Πανλευκάδιο Καλαμιτσίου με 0–1, εκτός έδρας τον Α.Ο. Τηλυκράτης Λευκάδας με 0–2, και έχασε το πρωτάθλημα από τον Π.Α.Σ. Αχέρων Καναλακίου εκτός έδρας με 1–1. Τη σεζόν 2015–2016 ο Π.Σ. Πρέβεζας προκρίθηκε στα play off της Α΄ Κατηγορίας Ε.Π.Σ. Πρέβεζας–Λευκάδας 2015–2016. Αποκλείστηκε στην 1η αγωνιστική από τον Α.Σ. Απόλλων Πάργας εκτός έδρας με 1–1.

Μετά από τον υποβιβασμό από την Γ΄ Εθνική Κατηγορία 2013–2014 ο Π.Σ. Πρέβεζας συμμετείχε στην Α΄ Κατηγορία Ε.Π.Σ. Πρέβεζας–Λευκάδας 2014–2015. Τη σεζόν 2014–2015 τερμάτισε στην 4η θέση και προκρίθηκε στα play off. Απέκλεισε τον Α.Σ. Πανλευκάδιο Καλαμιτσίου εκτός έδρας με 1–0, τον Α.Ο. Τηλυκράτης Λευκάδας εκτός έδρας με 2–0 και έφτασε στον τελικό. Στον τελικό αντιμετώπισε τον Π.Α.Σ. Αχέρων Καναλακίου, φέρνοντας ισοπαλία και χάνοντας το πρωτάθλημα που θα κατακτούσε μόνο σε περίπτωση νίκης. Τη σεζόν 2015–2016 τερμάτισε ξανά στην 4η θέση της Α΄ Κατηγορίας Ε.Π.Σ. Πρέβεζας–Λευκάδας 2015–2016 και προκρίθηκε στα play off. Μετά την ισοπαλία με 1–1 με τον Α.Σ. Απόλλων Πάργας αποκλείστηκε από τη συνέχεια των play off.

### Π.Α.Σ. Πρέβεζας 2016 (2016–Σήμερα)
Στις 30 Αυγούστου 2016, μετά από έγκριση της Ε.Π.Ο., η ομάδα μετονομάστηκε σε «**Ποδοσφαιρικός Αθλητικός Σύλλογος Πρέβεζας 2016**». Τη σεζόν 2016–2017 τερμάτισε στην 6η θέση της Α΄ Κατηγορίας Ε.Π.Σ. Πρέβεζας–Λευκάδας 2016–2017. Τη σεζόν 2017-2018 τερμάτισε στη 2η θέση και προκρίθηκε στα play off της Α΄ Κατηγορίας Ε.Π.Σ. Πρέβεζας–Λευκάδας 2017–2018 μαζί με τον Α.Ο. Καρυάς, τον Α.Σ. Απόλλων Πάργας και τον Α.Σ. Θρίαμβος Λούρου. Στην 1η αγωνιστική κέρδισε εντός έδρας τον Α.Σ. Θρίαμβος Λούρου με 2–0 και πέρασε στην επόμενη φάση. Στη 2η αγωνιστική κέρδισε εντός έδρας τον Α.Σ. Απόλλων Πάργας με 1–0 και προκρίθηκε στον τελικό εναντίον του Π.Α.Σ. Αχέρων Καναλακίου. Ο τελικός έληξε ισόπαλος έκτος έδρας με 2–2, και ο Π.Α.Σ. Πρέβεζας 2016 έχασε το πρωτάθλημα. Τη σεζόν 2018-2019 τερμάτισε στην 1η θέση και προκρίθηκε στον τελικό της Α΄ Κατηγορίας Ε.Π.Σ. Πρέβεζας–Λευκάδας 2018–2019. Εκεί αντιμετώπισε τον Α.Σ. Θρίαμβος Λούρου και με 0–0 κατέκτησε το πρωτάθλημα και την άνοδο στην Γ΄ Εθνική Κατηγορία.

Τη σεζόν 2019–2020 συμμετείχε στην Γ΄ Εθνική Κατηγορία 2019–2020, στο τέταρτο τη τάξει πρωτάθλημα (2019–2021) λόγω της αναδιάρθρωσης του 2019. Το πρωτάθλημα δεν ολοκληρώθηκε εξαιτίας της πανδημίας του COVID-19. Η Ε.Π.Ο. επικύρωσε τις βαθμολογίες όπως ήταν πριν τη διακοπή. Ο Π.Α.Σ. Πρέβεζας 2016 τερμάτισε στην 11η θέση με 25 βαθμούς. Το πρωτάθλημα της Γ΄ Εθνικής Κατηγορίας 2020–2021 διεξήχθη σε έναν γύρο αντί για δύο. Ο Π.Α.Σ. Πρέβεζας 2016 τερμάτισε στη 13η θέση και υποβιβάστηκε στην Α΄ Κατηγορία Ε.Π.Σ. Πρέβεζας–Λευκάδας 2021–2022.

Τη σεζόν 2023–2024 γράφτηκε η πιο μαύρη σελίδα του συλλόγου καθώς η διοίκηση παραιτήθηκε και δεν βρέθηκε η διάδοχη κατάσταση. Με αποτέλεσμα, ο Π.Α.Σ. Πρέβεζας 2016 να μην αγωνιστεί στην Α΄ Κατηγορία Ε.Π.Σ. Πρέβεζας–Λευκάδας.

Τη σεζόν 2024–2025 ο Π.Α.Σ. Πρέβεζας 2016 κατέκτησε το πρωτάθλημα της Β΄ Κατηγορίας Ε.Π.Σ. Πρέβεζας–Λευκάδας και κέρδισε την άνοδο στην Α΄ Κατηγορία.

## Τίτλοι – Διακρίσεις
Ο Π.Α.Σ. Πρέβεζα έχει κατακτήσει 11 φορές το Κύπελλο Ε.Π.Σ. Πρέβεζας–Λευκάδας, ενώ έχει φτάσει και μία φορά στον τελικό του Κυπέλλου Ερασιτεχνών Ελλάδας την αγωνιστική περίοδο 2002–2003 όπου ηττήθηκε από τον Γ.Α.Σ. Βέροια με 2–1.

### Τίτλοι
* Δ΄ Εθνική Κατηγορία (**2 Τίτλοι**): 1996–1997, 2006–2007
* Α΄ Κατηγορία Ε.Π.Σ. Πρέβεζας–Λευκάδας (**3 Τίτλοι**): 1994–1995, 2012–2013, 2018–2019
* Β΄ Κατηγορία Ε.Π.Σ. Πρέβεζας–Λευκάδας (**1 Τίτλος**): 2024–2025
* Κύπελλο Ε.Π.Σ. Πρέβεζας–Λευκάδας (**11 Τίτλοι**): 1981–1982, 1985–1986, 1988–1989, 1992–1993, 1996–1997, 1999–2000, 2000–2001, 2001–2002, 2002–2003, 2004–2005, 2006–2007
* Super Cup Ε.Π.Σ. Πρέβεζας–Λευκάδας (**1 Τίτλος**): 2019
* Α΄ Κατηγορία Ε.Π.Σ. Ηπείρου (**7 Τίτλοι**): 1967–1968, 1970–1971, 1971–1972, 1972–1973, 1973–1974, 1976–1977, 1978–1979
* Κύπελλο Ε.Π.Σ. Ηπείρου (**1 Τίτλος**): 1976–1977

### Διακρίσεις
* Φιναλίστ Κυπέλλου Ε.Π.Σ. Πρέβεζας–Λευκάδας (**1 φορά**): 1995–1996
* Φιναλίστ Super Cup Ε.Π.Σ. Πρέβεζας–Λευκάδας (**1 φορά**): 2013
* Φιναλίστ Κυπέλλου Ε.Π.Σ. Ηπείρου (**2 φορές**): 1971–1972, 1978–1979
* Φιναλίστ Κυπέλλου Ερασιτεχνών Ελλάδας (**1 φορά**): 2003

## Αγωνιστική πορεία
### Π.Α.Σ. Πρέβεζα

### Α.Ο. Αγίου Θωμά Πρέβεζας

### Π.Σ. Πρέβεζας

### Π.Α.Σ. Πρέβεζας 2016

## Χρώματα – Έμβλημα
Τα επίσημα χρώματα της ομάδας είναι το κίτρινο και μαύρο.

Το έμβλημα της ομάδας έχει τον ιππόκαμπο και έχει αλλάξει ελαφρώς με τη συγχώνευση του 2012 και τη μετονομασία του 2014.

Αρχείο:P.A.S. Preveza Logo.gif|Παλαιότερο Έμβλημα (1963–2012)
Αρχείο:PS Preveza (logo).jpg|Παλαιότερο Έμβλημα (2014–2016)
Αρχείο:PASPreveza2017.jpg|Έμβλημα (2016–Σήμερα)


## Δημοτικό Στάδιο Πρέβεζας «Αθανασία Τσουμελέκα»
Ο Π.Α.Σ. Πρέβεζας χρησιμοποιεί ως αγωνιστική έδρα το Δημοτικό Στάδιο Πρέβεζας «Αθανασία Τσουμελέκα» το οποίο βρίσκεται στην Πρέβεζα. Παράλληλα, αποτελεί την αγωνιστική έδρα και άλλων σωματείων της Πρέβεζας από όλα τα αθλήματα. Το μικρό αυτό Στάδιο ονομάσθηκε έτσι, αφότου η αθλήτρια του βάδην από την Πρέβεζα, Αθανασία Τσουμελέκα, έγινε χρυσή Ολυμπιονίκης στην Αθήνα το 2004. Το στάδιο έχει χωρητικότητα 1.600 θέσεων, και συγκεκριμένα η δυτική κερκίδα έχει 1.000 θέσεις και η ανατολική κερκίδα έχει 600 θέσεις.

## Φίλαθλοι
Η προσέλευση στο Δημοτικό Στάδιο Πρέβεζας στους αγώνες της ομάδας ήταν ανέκαθεν καλή. Από το 2014 και με τον υποβιβασμό της ομάδας στο πρωτάθλημα της Ε.Π.Σ. Πρέβεζας–Λευκάδας, η προσέλευση στο γήπεδο ήταν μικρή.

Τη σεζόν 2017–2018 μια μικρή αλλά συμπαγής ομάδα οπαδών άρχισε μία μεγάλη προσπάθεια, και με τη φωνή και τα τραγούδια της έδωσε παλμό στο γήπεδο και έφτασε την ομάδα στον τελικό του πρωταθλήματος της Ε.Π.Σ. Πρέβεζας–Λευκάδας. Η ανταπόκριση των πολιτών στο κάλεσμα τόσο της ομάδας, όσο και του πυρήνα αυτού των οπαδών ήταν μεγάλη, αφού το γήπεδο στους 2 εντός έδρας αγώνες των μπαράζ της ανόδου ήταν σχεδόν γεμάτο. Ωστόσο δεν έμειναν μόνο σε αυτό. Ακόμα και στον τελικό στο γήπεδο του Καναλακίου, η προσέλευση ήταν τόσο μεγάλη, που οι Πρεβεζάνοι γέμισαν τη μισή κερκίδα.

Πλέον μετά από το κατόρθωμα αυτό, ο πυρήνας απέκτησε ξανά όνομα και φήμη. Οι **Ιππόκαμποι Club Gate 2** έγιναν τόσο δυνατοί, που θυμίζουν τους παλιούς Ιππόκαμπους που ταξίδευαν σε όλη την Ελλάδα.

Η κόντρα των οπαδών της Πρέβεζας με αυτούς των Ιωαννίνων και της Άρτας υπήρχε πάντα. Σε τοπικό επίπεδο, οι οπαδοί της Πρέβεζας με αυτούς του Καναλακίου είχαν μεγάλη κόντρα, η οποία διατηρείται μέχρι και σήμερα.

## Αξιομνημόνευτοι ποδοσφαιριστές
Σημαντικοί ποδοσφαιριστές ξεκίνησαν την καριέρα τους στον Π.Α.Σ. Πρέβεζας:
* Γιάννης Αναστασίου: Αγωνίστηκε σε ομάδες της Α΄ Εθνικής Κατηγορίας, στο Βέλγιο και στην Ολλανδία.
* Λάμπρος Γεωργιάδης: Αγωνίστηκε στην Α.Ε.Κ..
* Χαράλαμπος Βουκελάτος: Αγωνίστηκε στον Π.Α.Σ. Γιάννινα και στον Α.Π.Σ. Κόρινθος (Α΄ Εθνική Κατηγορία).
* Βαγγέλης Φίντζος: Αγωνίστηκε στο Φ.Σ. Κοζάνη (Β΄ Εθνική Κατηγορία).

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:ΠΑΣ Πρέβεζα
Κατηγορία:Αθλητικοί σύλλογοι Πρέβεζας
Κατηγορία:Ιδρύσεις αθλητικών συλλόγων το 1963
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1963